బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బాల్ ట్యాంపరింగ్.. క్రికెట్ ఆస్ట్రేలియా అనూహ్య నిర్ణయాలు
బాల్ ట్యాంపరింగ్ వివాదం నేపథ్యంలో క్రికెట్ ఆస్ట్రేలియా అనూహ్య నిర్ణయాలు తీసుకుంది. ఈ ఘటనతో సంబంధం ఉన్న ముగ్గురు ఆటగాళ్లపై వేటు వేసిన బోర్డు.. లీమన్‌ను కోచ్‌గా కొనసాగిస్తూ నిర్ణయం తీసుకుంది.
Samayam Telugu | Updated:
Mar 28, 2018, 08:46AM IST
బాల్ ట్యాంపరింగ్.. క్రికెట్ ఆస్ట్రేలియా అనూహ్య నిర్ణయాలు
బాల్ ట్యాంపరింగ్ వివాదం నేపథ్యంలో అంతర్గత విచారణ చేపట్టిన క్రికెట్ ఆస్ట్రేలియా అనూహ్య నిర్ణయాలు తీసుకుంది. ఈ వివాదంతో సంబంధం ఉన్న స్మిత్, బాన్‌క్రాఫ్ట్, వార్నర్‌లను సస్పెండ్ చేసిన బోర్డు వారిని బుధవారం దక్షిణాఫ్రికా విడిచి వెళ్లాలని ఆదేశించింది. ఈ ముగ్గురు మినహా మరెవరికీ ఈ వివాదం గురించి ముందుగా తెలియదని స్పష్టం చేసింది. కోచ్‌గా డారెన్ లీమన్‌ను కొనసాగిస్తున్నట్లు ప్రకటించింది. బాల్ ట్యాంపరింగ్‌తో సంబంధం ఉన్న ముగ్గురు ఆటగాళ్ల స్థానంలో మాథ్యూ రెన్‌షా, జోయ్ బర్న్స్, గ్లెన్ మ్యాక్స్‌వెల్ నాలుగో టెస్టులో బరిలో దిగుతారని తెలిపింది. దోషులుగా తేలిన ఆటగాళ్లపై వచ్చే 24 గంటల్లో చర్య తీసుకుంటామని ప్రకటించింది. టిమ్ పైన్ కెప్టెన్‌గా కొనసాగుతాడని స్పష్టం చేసింది.